
PËR DISA NDRYSHIME DHE SHTESA NË VENDIMIN NR. 23, DATË 20.1.2016, TË KËSHILLIT TË MINISTRAVE, “PËR PËRCAKTIMIN E NUMRIT TË PUNONJËSVE ME KONTRATË TË PËRKOHSHME PËR VITIN 2016 NË NJËSITË E QEVERISJES QENDRORE”, TË NDRYSHUAR

Në mbështetje të nenit 100 të Kushtetutës, të pikës 2, të nenit 18, të ligjit nr. 7961, datë 12.7.1995, “Kodi i Punës i Republikës së Shqipërisë” dhe të nenit 11, të ligjit nr. 147/2015, “Për buxhetin e vitit 2016”, me propozimin e ministrit të Financave, Këshilli i Ministrave

VENDOSI:

Në vendimin nr. 23, datë 20.1.2016, të Këshillit të Ministrave, të ndryshuar, bëhen disa ndryshime dhe shtesa:
1. Në pikën 1, numri i punonjësve dhe praktikantëve me kontratë të përkohshme ndryshohet dhe bëhet “... 2181 veta ...”. 
2. Në lidhjen nr. 1, të përmendur në pikën 1, bëhen këto shtesa dhe ndryshime:
a) Në ndarjet “Gr. 3 Kryeministria”, “Gr. 10 Ministria e Financave” “Gr. 14 Ministria e Drejtësisë” dhe “Gr. 94 Ministria e Zhvillimit Urban” shtohen nënndarjet sipas tabelës nr. 1, që i bashkëlidhet këtij vendimi dhe është pjesë përbërëse e tij.
b) Në ndarjen “Gr. 3 Kryeministria”, nënndarja “Departamenti i Administratës Tatimore” ndryshohet dhe bëhet “Departamenti i Administratës Publike”.
3. Në fund të pikës 4, shtohet fjalia, me këtë përmbajtje:
“Punonjësit e kontraktuar për anketime nga Ministria e Bujqësisë, Zhvillimit Rural dhe Administrimit të Ujërave të paguhen në të njëjtën mënyrë si punonjësit që merren me anketime të INSTAT-it.”. 
4. Efektet financiare të këtij vendimi fillojnë pas hyrjes në fuqi të tij dhe përballohen nga buxheti i miratuar për institucionet e përmendura në këtë vendim.
Përjashtimisht, për punonjësit e ALUIZNI-t, efektet financiare të përballohen nga të ardhurat e siguruara nga institucioni.
5.	 Ngarkohen Ministria e Financave dhe institucionet e përmendura në pikën 1 të vendimit për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare. 

ZËVENDËSKRYEMINISTRI
Niko Peleshi






Tabela nr. 1
[image: ]


image1.emf
Gr. Emri i Institucionit

Nr. 

Punonjësv

e

Emërtesa 

Koha mesatare 

ditore

Periudhë kohore

03

Kryeministria

10

Departamenti i Administratës Publike 10 Specialistë

8 orë/ ditë

Maj-Tetor

10

Ministria e Financave

3

Dega e thesarit Skrapar 3 Specialistë

5 orë/ditë

Maj-Dhjetor

14

Ministria e Drejtësisë

1

Komiteti Shqiptar i Birësimeve  1 punonjes mirmbajtjeje

5 orë/ditë

Prill-Dhjetor

94

Ministria e Zhvillimit Urban

300

Drejtorite Rajonale te ALUIZNI-t   260 Specialistë 8 orë / ditë Qershor-Dhjetor

Drejtorite Rajonale te ALUIZNI-t   40 Teknikë

8 orë / ditë

Qershor-Dhjetor

TOTAL PUNONJËS ME KONTRATË 314


